Zlodeji v Martine ukradli striebornú Škodu Superb, v Ružomberku odmontovali zo zaparkovaného auta nárazník
|Získavajte aktuálne správy prostredníctvom Telegramu||Sledovať Telegram|
V Žilinskom kraji pribudli dve nové krádeže. Zlodeji sa tentokrát zamerali na osobné autá značky Škoda a Suzuki. V prvom prípade išlo o krádež celého automobilu Škoda Superb na ulici Fínska v Martine. Sedemročný model zmizol spred rodinného domu v noci zo soboty 7. mája na nedeľu 8. mája 2022.
Detaily prípadu spresňuje aj skupina HAKA - Hľadá sa auto krádeže automobilov na sociálnej sieti. Tá zároveň žiada ľudí o pomoc a prosí, aby akékoľvek informácie ihneď poskytli polícii prípadne aj priamo majiteľovi.
Detaily odcudzeného vozidla Škoda v Martine:
- Značka vozidla: Škoda
- Typ vozidla: SUPERB combi
- TEČ (ŠPZ):MT986FD
- VIN: TMBJF3T5F9024428
- Rok výroby: 2015
- Farba: strieborná metalíza
V druhom prípade sa zlodeji zamerali iba na časť osobného auta Suzuki S-Cross. v meste Ružomberok odmontovali zo zaparkovaného vozidla celú prednú masku. Polícia sa prípadom zaoberá, majiteľ zverejnil prostredníctvom skupiny HAKA žiadosť o pomoc a zároveň výstrahu pred zlodejmi.